U redu, narode. Posljednje stajalište. Kraj linije.
Uzmite prtljagu i izađite iz autobusa.
Hvala vam.
OTVORENO CIJELU NOĆ
Dobrodošli, dame i gospodo,
u najvelebniji vašar na svijetu.
Strahobalne atrakcije, zabava za sve uzraste.
Navali, narode! Navali, navali.
Gledajte ljepotice s Orijenta
koje izvode zabranjene plesove radi vašeg poučavanja
i naslađivanja.
Igre na sreću, igre na vještinu.
Molly, gle što sam ti donio. Čokoladu.
Spremna si poći? Imaš sendviče?
Prilika za svjedočenje ovoj vrhunaravnoj osebujnosti.
Moram vas zamoliti, doduše, da imate na umu kako se ovaj izložak
predstavlja isključivo u cilju znanosti i poučnosti.
Odakle potječe? Je li to zvijer ili je ljudsko biće?
Izvolite, uđite. Izvolite, uđite i otkrijte.
Ovo stvorenje su pregledali najistaknutiji znanstvenici
iz Europe, kao i iz obiju Amerika, i proglasili ga čovjekom.
Nedvojbeno čovjekom.
Tjednima može izdržavati bez hrane i pića
i živjeti isključivo od atmosfere.
Ali imate sreće, jer večeras ćemo ga nahraniti po posljednji put.
Ribice.
Imat ćemo malu doplatu za ovu atrakciju,
ali ne od dolara, niti od pedeset centi, već od četvrt dolara.
Za četvrtinu dolara gledat ćete ga kako se hrani.
Siše krv gmazova i ptica
kao dojenče dok se hrani majčinim mlijekom.
Ugrizi je! Daj!
Ne.
Idemo. Četvrtinu dolara.
Dvadeset pet centi. Platite.
Dođite ovamo i osvojite nagradu!
Hej, facko.
Ne smiješ biti tu otraga.
Ti.
Ti si kokan sa stajališta busa.
Pratio si me ovamo, zar ne?
Zašto?
Što nudiš, kompa?
Pošten si? Treba ti posao?
Samo lifra bozu. -Majore.
Majore. Daj mi minutu.
U redu, dolazi oluja. Moram brzo ukrcati. Manjka mi nekoliko ljudi.
Teško se radi.
Dobiješ dolar, odeš dalje. Ne motaš se ovuda. Kopčaš?
U redu, momci, kad nabrojim do tri.
Spremni?
Je'n, dva, tri.
Spuštaj ga!
Obori stup! Obori stup!
Da pomognem prebrojiti, Rockefellere?
To je bio dolar, uz odbitak cijene predstave s gikom.
Tako je. Skontao sam te, kokane.
Hej! Hej!
Dat ću ti pet za radio.
Znaš što, sastajemo se s drugim vašarom tridesetak kilometara odavde.
Dam ti petaka,
uz dobar topli obrok kada dođemo onamo.
SUVREMENE KUĆICE KUPANJE 10 CENTI
10 VELIKIH PREDSTAVA
Dođite, momci. Treba mi pomoć. Brže to.
Hej, ti. Radiofoničaru. Dođi ovamo.
Gik je pobjegao.
Ako ga vidiš, ne suočavaj se samostalno. Idemo po toga gada.
Pogledaj pod kamion.
Ne, ti nastavi. Do kuće zabave.
Požuri!
Uvest ću te.
KUĆA PROKLETIH
Uđi onamo. Ako ga vidiš, izguraj ga.
Nađemo se vani.
POGLEDAJ SEBE GREŠNIČE
Hej, kompa, svi te traže.
Pa, neću zazviždati. Meni nisi ništa skrivio.
A da izađeš?
Dođi, neću ti ništa.
Nisam ja ovakav.
Polako.
Hej!
Hej, ubit ćeš ga! Isuse, mali.
O, pobogu, je li mrtav?
Ne trebaju mi tu žbiri, Cleme. Miči ga odavde.
Otraga.
U kavez otraga.
Kvragu.
Isuse.
Van, van! Brzo, brzo, brzo.
Natrag! Natrag, natrag, natrag!
Dođite ovamo i pogledajte
jednu od nerazjašnjenih zagonetki univerzuma.
Je li on čovjek ili zvijer?
Nisam ja ovakav.
Ljudi su voljni dobro platiti čisto da se sami osjećaju bolje.
Dok svisoka gledaju kako ovaj gad
glođe kokošju hrskavicu.
Kako ti je glava?
Okreni se.
Naći ćeš madrac
tamo otraga, iza onih staklenki.
Možeš večeras tamo spavati.
Da se skloniš s kiše.
Izvoli, izvoli, iza ugla.
Bi li te zanimao stalan posao, momčino?
Ovdašnje ljude
uopće nije briga tko si, ni što si prije radio.
Hej!
Da.
NAJGIBLJIVIJI NA SVIJETU ČOVJEK ZMIJA
Jutro.
Imate kadu?
To svakako.
Sinoć sam stigao, pa bih se...
Naravno da se bi.
Pa, korištenje je deset centi, a za to dobivaš i komad sapuna
i vruću vodu.
Da ostavim otvoreno?
Može. Ali stavi tih deset centi na stol.
Oprosti što te budim, šećeru. Imam jednog na kupanju.
Ionako moram u grad.
Jutro.
I pokušat ću si naći doručak.
Slatkišu, pripazi da bude doručak, okej? Obećaj Zeeni da ne ideš u prčvarnicu.
Poznajete li te karte?
I tarot.
Vrlo moćna stvar.
Pa, možda će vam Zeena gatati, budete li imali sreće,
nakon što se okupate.
Možeš si ostaviti odjeću na stolici, lijepo i uredno.
Uzet ću jaja à la Benedict, kroasan,
jus d'orange, café au lait,
i ba-bum.
Au revoir, ma chérie.
Malo ću pomagati Clemu.
Clemu, a?
Čuj, možda me možeš razglašavati. Znaš, obrađivati publiku.
Imamo točku čitanja misli. -Što bih radio?
Mačji kašalj. Vašarski govor je kao pjesma.
Zvučimo južnjački Južnjacima i zapadnjački Zapadnjacima.
Imaš sladak, malo pjevan izgovor.
Samo ga naglašavaj. Govori zemljački.
Sporo oteži, ali cijelo vrijeme brzo muljaj.
Da, možeš piljariti za mene.
A u slobodno ti vrijeme Pete možda pokaže pokoji trik.
Ići će tebi sasvim dobro, dragi. Imaš kočopernost.
Što je to?
Pa...
Oku si ugodan, dragi.
Nosiš nevolje, zar ne, ćuko?
Ne, gospođo, nipošto. -Da, nosiš.
Da, nosiš. Ti si "možda".
A ti "možda" su
jako loši za mene.
Pa, kakva si ti ženska.
Bolje da odem. -Da.
Samo pokušaj zbrisati, blento.
BRUNO NAJJAČI ČOVJEK NA SVIJETU
Preuzmi točku. Koljena su mi otišla kvragu.
Uvijek ta koljena.
Ja sam Major!
Najsitniji čovjek uopće,
majstor nami-džicua, tajne tehnike s Orijenta.
I kladim se u 20 dolara da mogu pobijediti svakog od vas u hrvanju, dripci.
Ne stidite se. Ako netko ima pitanje za mene,
g. Carlisle će sad prikupiti vaše kartice i omotnice.
Svakako zapišite svoje pitanje i ime na kartici unutar omotnice.
U redu, ne gledajte tuđe. -Hvala.
Samo budimo pristojni i neće biti nevolja.
Svi mi imamo pet čula.
Gđice Molly, imate pitanje za nas? -Ne.
U redu. Pa, onda nećete dobiti odgovor.
Svi imamo sluh, vid, dodir, miris i okus. Međutim, blagoslovljena sam šestim čulom.
Prirodnom sponom, da tako kažem, s eterom.
Hvala vam na omotnicama, g. Carlisle.
Izaberite vjeru ili boju zavjesa...
Zeena je dobro zbarila publiku, Pete.
Naroljao si se? Daj, Pete.
Pete, Zeena nastupa.
Pročitat ću prvu karticu.
Uskoro će joj trebati. Okej, Abigail.
Zapiši. Gdje je kreda? -Evo je.
Stalno me pitaju imam li spiritualnu pomoć.
Pa, narode, jedinu moć imam
nad špiritom u ovoj boci.
Alkoholnim špiritom.
Zabrinuta je za majku. Uskoro će gledati.
I svaku karticu potom, shvaćaš?
Znam to, znam to.
Pitanja su sad u eteru.
Nisam ih ni dodirnula.
Ni pročitala.
Ne moram, jer tu stječem dojam.
Izvoli, Zeenee.
Abigail - briga Majka $
Tu je jedna žena
zabrinuta za majku.
"Hoće li se majka oporaviti?"
Pete se naroljao.
Idem ja.
Čekajte, evo slova.
Da. To je slovo A.
To sam ja.
Abigail? Tako se zovete, draga?
Rekla bih da se majka naradila...
Molly. -Koja omotnica, Pete?
Ma... Ne znam. -Ova?
Ne sjećam se...
Oprosti, Molly.
Pokušat ću pročitati iduće pitanje. Ne znam ga.
Madam Zeena.
Recite mi više.
Molim vas.
Recite joj, madam Zeena. Ako može.
Imate dva brata, ili dvije sestre, zar ne?
Nemam, gospođo.
Samo jednu sestru.
Moj brat je preminuo.
Ah, da.
Ali vidim ga.
To me zbunilo. Brat je uz vas upravo u ovom trenutku.
Drži vam ruku na ramenu.
Osjećate li je?
Da.
Da, osjetila sam nešto.
Osjetila sam njegovu ruku.
O, Bože! Harry!
Jesi li dobro?
Sirotica je htjela doznati više.
Pa, nego što.
Što si joj rekla? -Pa, istinu.
Zbog propusta sam morala trikom smiriti publiku. Običnim trikom.
To ju je boljelo.
Pa, dobro je. Dobro si postupila.
Da, pa...
Dala sam joj amulet.
Oprosti zbog propusta.
Ne znam zašto joj to ne nastaviš.
Ne radi prizivanje duhova.
Nema dobra u prizivanju duhova. -Je li ružno dati joj nadu?
Nije to nada ako je lažno, Stane.
U redu, pa, kakve su to onda karte?
Tarot?
Pa, dragi, nije to isto.
Ne, slažem ih čak i za sebe. I Petea.
Uvijek se dobije nekakav odgovor.
Kupio sam ih za tebe u Parizu.
Odsjeli smo u Ritzu.
Produžili su nas četiri tjedna.
Napisao sam glavninu sustava riječi na toj turneji.
Tamo smo usavršili točku. Zar ne, George?
Možeš li to i dalje?
U redu.
Stantone,
daj Zeeni jedan predmet. Bilo koji predmet.
Molim vas, usredotočite se na objekt koji držim u ruci, profesore.
Što mi možete reći?
Ručni sat.
Kožni remen.
Mjeden, ne zlatan.
Star i iznošen.
Ali pun je značenja.
Nije izvorno pripadao tebi, je li?
Uzeo si ga, ili...
Ukrao si ga, zar ne?
Vidim starijeg čovjeka.
Dječak ga mrzi.
Dječak bi volio da ga se voli,
ali mrzi tog čovjeka...
Smrt.
Smrt i želja za smrću.
Obožavao je taj sat.
Bio mu je ponos, mom ocu.
Ma je li?
Ne, ne, ne.
To je sve. To je sve.
Sve je to tu.
Nego, vidiš,
svaka riječ ima jedan broj,
a taj broj te vodi do zasebne riječi.
Ba-bum!
Zeena mi ih udijeli.
"Molim vas, usredotočite se na objekt koji držim u ruci, profesore."
"Molim vas", "objekt", 21.
Naglasak na "usredotočite se"
znači da je star i iznošen.
Jeftin.
Ba-bum.
Ali,
moraš znati pročitati žrtvu.
Kako se kreće i govori, oblači.
Ljudi ti očajnički žele reći tko su.
Očajnički žele da ih se vidi.
Nije li to istina?
Da, ali kako znaš jesu li se upecali?
Pa, zastaneš.
Tako je.
Uzmeš si trenutak.
"Ispričajte me, molim."
"Treba mi čaša vode."
Da, ili se onesvijestiš.
Onemoćalost od napora.
Samo, kako si znao za mog oca?
To je standardno čitanje.
Zvano "Crna duga".
Jedno te isto za sve.
Štedljiv si, ali i velikodušan, povučen, ali i prijazan,
a ti?
Mrzio si ga, ali i volio si ga.
Nego, svi su imali neke nevolje.
Nekoga koga su mrzili.
Sjenu iz svoje prošlosti.
A kod dečka je to obično stari.
Nego, ako je žrtva starija,
kažeš da je nedavno nekog izgubila.
Ali mlađa?
To je otac.
Uvijek bude otac.
Pa...
Odnijet ću ovo Clemu.
Danas nam je bio dobar dan.
Sjajan dan.
Slatki moj Pete.
Slama mi srce.
Ne, ne, ne. Dosta je grožđanog za tebe, Pete.
Obećao sam Zeeni.
Zeena neće saznati, Cleme.
Samo jednu bocu, to je sve.
Okej. Posljednji put.
Samo idi.
Blažen bio, Cleme. Blažen bio.
Ovo su moji anđelčići.
Spusti ga tu dolje. To mu je dom.
Ne.
Okreni ga suprotno, stidljiv je.
Ljepotani moraju biti svježe ukiseljeni.
"Začeti onakvima požudom i prijetnjom"
"zbog kakvih svi hodamo ovim svijetom,"
"ali nekako iskvareni u maternici."
"Neprimjereni življenju."
Većinom umru odmah na porodu,
ili čak unutar majke.
Nego, ovaj ovdje je rijedak.
Enoch.
Nazvao sam ga prema biblijskom Henohu.
Mali gad je ubio majku na samom porodu.
Još par dana se koprcao i tulio kao tele.
Oko te prati poput onih s portreta.
Crvena kutija, metanol. Dobar za kiseljenje, loš za piće.
Otrov, pravi otrov.
Plava kutija, od slatke šećerne trske, dvaput pečen.
Kriste svemogući, grlo peče kao bika dupe dok grizu muhe.
Zna se da se meni dolazi po to. Pola dolara za litru.
Ne kradi litre.
Limenka ti mora zveckati,
baš kao i svima ostalima.
Ne bih to ni pipnuo.
Jako smo kreposni, je li? Samo reci da shvaćaš.
Shvaćam. -Što shvaćaš?
Ne kradi litre.
Tako je.
Drži se pravila, ne zajebavaj me.
To je pouka.
Clem me zamolio da ti ovo dostavim. Šest litara metanola za predstavu.
Da, za predstavu.
Prava šteta, zar ne?
Samo ih tu stavi.
Izvoli.
Hej, Pete.
Rado bih naučio sve čemu si me voljan podučiti.
Podučiti?
Shvaćam ako nisi voljan otkriti svoje tajne.
Ne. Nije u tome stvar, momče.
Eto, samo je dosta dugo prošlo
otkako me bilo tko zamolio da ga bilo čemu podučim.
Hvala ti. -Da.
Znaš gdje me možeš naći. -Da, znam.
Ugodan ti dan.
Nikad se ne dodvoravajte grijesima požude ili oholosti.
Pretvorena sam u ovako žalosno obličje
zbog neposluha prema roditeljima.
Htjeli su mi samo dobro...
Rođena sam u električnoj oluji,
u atmosferi nabijenoj elektrostatičkim naponom.
Sad sam u stanju podnijeti tisuće
povrh tisuća volti
u protjecanju mojim tijelom.
Ali moram vas upozoriti da održavate razmak,
jer ova zabava sa sobom nosi opasnost smaknuća strujom
čak i za one smještene nedaleko.
Nisam ja ovakav.
Ne ovakav, nisam ja ovakav.
Molly.
Da ti pokažem. Imaš sekundu? Imam par minuta do Zeene.
Dakle, gledao sam ti nastup i jako mi je dobar,
ali imam ideju za točku.
Nego, ti u nastupu samo, znaš, ispričaš pričicu.
Ali ako im nešto pokažeš? Što kažeš na to?
Električnu stolicu, na koju te stave.
Okuju te, a publika se upita: "Što se tu zbiva?"
Odjednom došeće maleni s krvnikovom kapuljačom.
Povuče polugu i ustraše se. Misle da umireš.
I bum, imaš ih, zapanjeni su. Što kažeš?
Smaknuo bi me?
Samo na sekundu.
Onda se vratiš u život.
Nacrtao si me?
Da, crtam što mi je na umu.
Mogao bi živjeti od ovoga.
Mama me kao maloga davala na natjecanja. Pobjeđivao sam, ali, ne znam. Samo...
To samo oduvijek radim. Pomaže mi misliti.
Znaš da je ovo prosjačka opera, je li?
Ovdje ništa nije zaista najbolje uopće.
Pa, bolja si od ovog.
Misliš da sam posebna, ali nisam. -Možda vidim nešto više u tebi.
Je li? -Hoću reći, moguće je.
Možda je sve ovo meni dovoljno.
Ne vjerujem ti.
Ako meni nije dovoljno, sigurno ni tebi nije dovoljno.
Što kažeš?
Dobro izgledaš.
Razmisli.
Okej, imaš stube.
Spremna?
Voilà.
Baš kao na skici, zar ne?
Ne, sjedni na stolicu.
Ti si ovo izradio? Kad si ovo izradio?
I stavi ruke u to.
Tako? -Da.
Vidiš to? Majore. To je drama.
Dakle, posao ti je da tu povučeš ovu polugu. Okej?
Ne saginji se do mene. -Ne saginjem se.
Pokazujem ti. Povući ćeš polugu.
Ne, izvedi to snažno, dramatično.
Upri leđima, objeručke. Možeš ti to.
I struja poleti, opći užas. Hoće li preživjeti ili poginuti? Frca.
A ti je onda izbaviš, gurneš je objeručke.
Stvarno upreš... I to je to!
Okovi se maknu, izlazi dim.
Nisam to još sredio, ali ova dva dijela će iskriti.
Ne znam što trabunjaš, ali neću ovo nositi, znaš.
Ali baš je dobro.
Što je, odjednom si inženjer?
Ista guma kao prije, ista struja. Samo bolja predstava, to je sve.
Što radi ovaj kotač?
To je bez veze.
Znaš što.
Razmislit ću. -Pristajem.
Mislim da je na dobrom tragu.
Svakako.
Ideš nekamo posebno?
Vozim Petea i Zeenu u grad.
Da vam nešto uzmemo?
Ne, ne treba.
Što te se tiče? -Ništa, ništa.
Malo prečesto laprdaš s Molly.
Slučajno sam joj poznavao staroga. Jako dobro sam ga poznavao.
Dugogodišnjeg muljatora.
Slutim da mu ti ne bi uopće legao.
Obećao sam mu paziti na malu, pa i hoću.
Tu su mi još dobre dvije i pol kile mesa i kostiju.
Naudi maloj, pa ćeš ih sve dobiti.
Kako to da si ti još tu?
Sanjala sam. Nisam mogla više zaspati.
Da mi ispričaš?
Radilo se o mom tati.
Je li pokojni?
Bio je živ i nasmiješen u snu.
Sigurno je bio naočit, zar ne?
Djevojke uvijek sliče taticama.
"Mary Margaret Cahill, ne zaboravi se smiješiti", govorio je.
Ne volim se baš smiješiti, ali za njega se itekako jesam.
Umio se šarmom izvući iz svega.
Čovjek moga kova.
Pričaj mi još. -O njemu?
Jasno, o sebi.
Što o meni?
Znam da vodiš čokoladu
i da voliš čitati.
I plesati.
Koliko ima da si plesala?
Dosta dugo. -Da?
To ćemo popraviti.
Jesi spremna?
Điha.
Razmišljam o onom što si rekao, Stane.
Što sam rekao?
Sjećam se.
A kamo bismo otišli?
A ako ti kažem da mogu srediti dvočlanu točku za nas?
O čemu ti to?
O točki s kojom bismo postali glavne zvijezde
u najvećim hotelima i vodviljima od Istočne obale do Zapadne obale.
Sanjaš. -Ne. Molly, veća si od ovoga.
Ako mi dopustiš, dao bih ti svijet i sve u njemu.
Molly.
Dođi. Treba mi pomoć.
Rana na glavi mu se zagnojila.
Muhe su ušle u nju.
Groznica mu ne prolazi.
Je li mrtav? -Ne. Ali sigurno će biti.
ISUS SPAŠAVA
Jesi čuo?
Onaj mali Švabo koji izgleda kao Chaplin upravo je napao Poljsku!
Koja muda ima. Stavi ga tu.
Dođi! -Pričekat ćeš?
Da me ispitaju? Ne! Uzet će ga, zbrinut će ga.
Da ga stavim pod... -Kažem, ostavi ga!
Ne mogu ga ostaviti na kiši.
Ne pravi mi se da te boli briga.
Jesi gladan? Ja skapavam!
Dođi! Odrezak s jajima, častim.
Slatkišu, sol i papar, molim.
Kako uopće natjeraš tipa da bude gik?
Neću ti srati. Nije to lako.
Moraš uzeti slomljenog pijanca.
Pravog alkića, budalu od dvije boce dnevno, znaš?
Uzeti odakle?
Iz ulica noćnih mora, s tračnica, iz straćara, čega god.
Mnogi su se vratili iz rata ovisni o opijumu, o cugi.
Nego, opijum stvarno zarije kandže,
ali privučeš ih cugom.
Kažeš im:
"Imam poslić za tebe. Privremen posao."
Svakako to naglasiš.
"Samo privremen, dok ne nađemo drugoga gika."
Dodaš te tinkture opijuma.
Jednu kap po boci, to je sve.
Ali...
Sada ti on misli da je ovo raj.
Zato mu to kažeš ovako, kažeš mu:
"Pa, moram nabaviti pravoga gika."
On kaže: "Zar mi ne ide dobro?"
Kažeš: "Vraga ti ide dobro."
"Ne možeš privući ozbiljnu publiku ako izigravaš gika. Gotov si."
I odeš.
Nego, te večeri
rastegneš lekciju, dobro mu posoliš.
A cijelo vrijeme dok govoriš on misli kako će se trijezniti,
dok ga spopadaju gmizavi srsi, vrištanja, užasi.
Daš mu vremena da razmisli o tome dok pričaš.
Onda mu dobaciš kokoš.
Postat će gik.
Isuse.
Sirota duša.
Ovako.
Kažiprst, srednjak, napola svijeni, naporedni s palcem.
Kao da se spremaš nešto iščupati iz zraka.
Lijevu ruku na sljepoočnicu,
što znači da pitaš o boji, teksturi, specifičnostima.
To je sve.
Imaš popriličan dar.
Ne znam kako ti uspijeva, Pete.
Držati sve to u glavi u isti mah,
zabavljati sve te ljude.
Ako ti ide čitanje ljudi, to je uglavnom zato što si to naučio kao dijete,
pri nastojanju da budeš korak ispred onoga što te mrcvarilo.
Nego, ako su te stvarno dobro sredili,
onda je ta pukotina prava šupljina.
I nikad neće biti dosta.
To se ne da ispuniti.
Clem kroti novoga gika.
Uskraćuje mu.
Siroti nesretnik. Sad je već sigurno napola sišao s uma.
Mislim da ćemo George i ja večeras spavati dolje.
Stane, momče.
Bi li mi vrlo ljubazno pribavio pola litre onoga od šećerne trske?
Pete, sklopi oči i spavaj.
Treba mi poticaj, sinko.
Vidjet ću što mogu.
Svaka čast.
Isuse.
Nemaš ritma.
Što to radiš?
Nisam imao loše namjere, Pete. Samo me zanima.
Stane, ovaj bi se rokovnik mogao zloupotrijebiti.
Shvaćaš li to?
Zbog toga sam prestao izvoditi tu točku.
Obnevidjeo sam.
Kad čovjek vjeruje u svoje laži,
počne vjerovati da ima moć,
on obnevidi.
Jer sada vjeruje da je sve to istina.
I ljudi nastradaju. Dobri, bogobojazni ljudi.
I onda lažeš. Lažeš.
A kad laži završe, eto ga.
Božjeg lica, gleda ravno u tebe.
Kamo god da se okreneš.
Nitko ne može uteći Bogu, Stane.
Da, gospodine.
Kažiprst i srednjak svijeni,
naporedni s palcem.
Lijevu ruku na sljepoočnicu, savij srednjak i kažiprst.
Naporedni s palcem.
Digni ruku na sljepoočnicu.
Pitaj ih nešto specifično.
Ne! Ne! Gdje je on? Gdje je on?
Pete! Dođi!
Zeena!
Hej, Cleme, imamo problem!
To je Pete. Napokon si je presudio.
Ne miče se.
Pete. Jao meni, Pete.
Pete!
Pete! Pete!
Grijeh i spas.
Raj i pakao.
Otkrijte kako je tamo odavde, sa Zemlje.
Dajte da vam zrcala pokažu tko ste i tko ćete biti.
Navali, narode, navali!
Nesnosno jezive vožnje!
Zabava za staro i mlado!
Senzacija stoljeća!
Deset atrakcija za jednu jedinu ulaznicu.
Navali, narode, navali.
Dođite ovamo i osvojite nagradu.
Cleme! -Da.
Žbiri. Četiri murjačka auta stižu s juga. -O, sranje.
Ako vide gika, nadrapali smo.
Sakrit ću ga.
Spusti natpis, zavlači ih malo, kupi mi vremena.
Privedite sve s vašara i odvedite ih na onu tamo pozornicu.
Opalac.
Miči, miči ih! Miči ih!
Pozorniče, što je sad ovo?
Idi do ostalih. -To je nalog? Čemu to?
Pusti ti pravnu stranu. Zatvorit ćemo sve ovo milom ili silom.
Da, gospodine.
...da sa sobom prevozite nezakonit nastup
s naglašenom okrutnošću prema životinji, kao i čovjeku.
A ti, mlada damo.
Imamo supruge i kćeri u ovome mjestu.
Uhićena si zbog nedoličnosti. Odvedite je!
Ne, stanite! Stanite! Silazite odatle!
Prebit ću te. -Kolo se vrti, struja mora otići.
Majore, molim te!
Samo dopustite, pa prosudite pošteno kao dobri kralj Salomon.
Svi natrag!
Zato mora nositi kratku odjeću, gospodine. Ona izbija struju.
Molly?
Molly? Jesi dobro?
Mjesta.
Spasila je živote zamjenika.
Molly. Molly.
Zatvorit ću vas.
Nisam vam ja južnjački policajac lupež koji nedjeljom svećeniku ljubi noge
i šest dana u tjednu ubire mito.
Vi se zovete Jeremiah?
Jeremiah, Jeremiah...
Jedediah Judd.
Da.
Došlo je do krajnje važnog događaja. Ako biste mogli odvojiti minutu vremena.
Prošla je jedna poruka.
I mislim da ćete je htjeti čuti, ali ne pred ovim dobrim ljudima. Molim vas.
Da nitko nije otišao.
Hvala vam. Hvala vam.
Zovem se Stanton Carlisle, maršale Judd, škotskog sam roda.
Škoti su obdareni onim što se nekoć zvalo vidovitošću.
Jasno mi je da ste, recimo, uglavnom nepovjerljiv, ali i žestoko odan čovjek.
To bi bio pošten opis.
A ovo me se ne tiče, jer znam da možete rješavati svoje poslove
i sve ostalo što bi moglo naići,
ali ipak osjećam djetinjstvo
okaljano bolešću.
I zbog toga se
osjećate pritiješnjeno njome, zarobljeno, sve do danas.
I osjećam neku osebujnost. Amulet, uspomenu.
Nosite je na sebi, i to već jako dugo.
Tko je Mary?
Svetica od žene.
Moja majka.
Smijem li vidjeti?
Smijem li vidjeti, gospodine?
Da.
Ona vam poručuje da vam tjelesna mana nije uskratila veličinu, baš naprotiv.
Zajednica vas voli i osjeća se zaštićeno uz vas.
I, da, niste mogli služiti domovini u inozemstvu, ali štitite nas tu, doma.
A ovaj medaljon, ovaj medaljon vas treba podsjećati na to koliko vas ona voli.
I dokle ga god držite tu, blizu srca,
gdje boravi naš gospodin Isus Krist, štitit će vas i ubuduće.
I ona vam to poručuje, gospodine.
Samo putem milosti prema drugima
čovjek uživa istinsku snagu.
A kad sam maznuo nalog zamjeniku, vidio sam maršalovo ime.
Znao sam, riješena stvar.
Znaš što je smiješno? Pete je govorio: "Nije odjeća, nego obuća"
"to što govori sve što treba o čovjeku." -Baš.
A imao je podignut desni potplat.
I sigurno je kao mali imao dječju paralizu.
Vojska ga nije htjela, mamin sin. Vidjelo mu se u očima.
Dobro je. -Slični se prepoznaju.
Htio nam je zapapriti, Cleme, s tim gizdavim brčinama.
Vidio sam mu lanac oko vrata,
izvukao ga, medaljon sv. Kristofora, sav taj biblijski govor.
Rekoh, pa, sigurno poznaje neku Mary. -Baš.
I gledaj ti to, gospodin nas blagoslovi.
Majka mu se zvala Mary.
Dobio si ga!
Molly. Tražio sam te.
Jesi li dobro?
Spremna sam, Stane.
Spremna za što?
Da ostavim sve ovo, pođem s tobom.
Spremni smo, zar ne?
Vidjela si me tamo. -Nego što.
Cijelog života hoću biti dobar u nečemu. Imam to, Molly. Spreman sam.
Znam da jesi, Stane.
I znam da ćeš uvijek paziti na mene, zar ne?
Hoću ako mi dopustiš.
A Zeena?
Zbog Petea?
Pa, ne bih je povrijedila. -Nećeš.
Zeena se naživjela. Zna što je što.
Svi znaju da čeznem za tobom.
Molly, zbog tebe sam se zadržao.
Jesi vidio Molly?
Stane.
Nikad nisam dala nijednome da sa mnom ode do kraja.
Bar ne s mojim pristankom.
Sa mnom nemaš razloga za brigu, zeko.
Hej, idemo. Uzmi stvari. -Hej!
Bruno!
Molly! Ne. Pođi sa mnom.
Pusti ga!
Gnjido prokleta.
Ne! Puštaj!
Upozorio sam te, zar ne?
Bruno, ubit ćeš ga! -Dođi ovamo!
Prestani! Ostavi ga!
Ubit ću ga! -Ostavi ga.
Makni se! Volim ga! Odlazim!
Zar ne shvaćaš? Odlazim s njim!
Da ti vratim rokovnik?
Ne.
A-a.
Zavrijedio si ga.
Naradio si se za njega.
Jesi spremna?
Spremna za što?
Za svijet i sve u njemu, zeko.
Jedan, "hoćete". Četiri, "kazati".
"Hoćete li kazati ovoj dami o čemu misli?"
NAKON DVIJE GODINE
Osam, "povjerenje".
"Nemajte povjerenja ni u koga."
Devet, "izgubljeno".
Devet, "potpun", gubitak svega.
Sedam, "samotnost".
Četiri, "kazati". Devet, "potpun".
"Hoću vam kazati kakva je apsolutna samotnost."
Osam, "povjerenje".
Šest, "niječno".
Oče.
Sad odlaziš.
Moraš...
Stane, jesi li dobro?
Da. Samo nastavi. Sutra imamo dvije predstave.
"Samotnost".
Dva, "strah".
"Naglasak na pojedinostima."
Krug. "Ispunjeno proročanstvo."
Čekajte.
Jedna žena.
Možete li biti konkretniji?
Inicijali R ili S.
R.
Da.
Da, R.
Smatram da znate kome sad govorim, zar ne?
Opet točno.
Zabrljala si.
Stane.
Iduća za 30 minuta. Hvala svima.
Stalno vježbamo, a još brljaš. Ostao sam sâm. Što je bilo?
Oprosti. Valjda sam umorna.
Da vidimo koliko će ih ostati na drugoj.
Džepni sat.
Zlatni.
Usredotočite se. Dolazi li vam još koja pojedinost?
Na njemu je natpis.
Slova, imam li pravo?
Imate.
Majstore Stantone, možete li navesti... -Smijem li ja?
Da, molim objekt.
Ne, hvala. Ja ću ga držati.
Pa dobro.
Majstore Stantone, koji to objekt drži ova dama?
Pa, čini se da nam je zlatna večer. Zlatnu torbicu.
Budi tiho, dijete.
Pusti da ja postavljam pitanja.
Što je unutar torbice?
Madam.
Što sad ovo znači?
Kažete da ste nepatvoreni, a ja kažem da se služite nekakvim verbalnim signalima
za komuniciranje između vas dvoje.
U ovome nema trikova, madam.
Nema baš nikakve obmane.
Onda mi odgovorite.
Što je unutar torbice?
Uobičajeno je unutar te torbice.
Ruž za usne, rupčić.
Pa, to je sasvim lako, nije li?
Dame i gospodo, nikada dosad nisam susreo
ovu ženu.
Nemam ni prethodnih saznanja o sadržaju dotične torbe. No...
No u njoj je nešto vrlo zanimljivo.
Mali pištolj.
Niklan, s drškom od bjelokosti.
Smijem li?
Tvrdite da ga nosite za samoobranu, ali
mislim da to radite zato što vam se sviđa.
Mislim da to radite zato što se
tako osjećate moćni.
Pa, madam,
niste moćni.
Niste dovoljno moćni.
Kći jedinica ste, niste li? Majka vam je umrla dok ste bili mladi?
Sjena joj je krupna i bliska, nelagodno prebliska.
Jedva da bi prošao dan kad vas nije na sitne načine tlačila.
A taj pištolj,
taj pištolj u vašoj torbici, pa,
katkad gajite mračne misli o sebi, zar ne?
Dakle, zar ne?
Jesu li vaši inicijali C. K.?
Da.
Jeste li pretrpjeli gubitak? Drage osobe, nedavno?
O, Bože. Julian.
Nastavite.
On je odmah pokraj vas.
Drži vam ruku na desnom ramenu. Osjećate li je?
Da. Nešto vam poručuje.
Poručuje vam da znate koliko se ponosi vama. I koliko...
Što je ono bilo?
Ne znam.
Bilo je iznimno. Vidiš kako je ta žena nasrnula?
Vidjela sam kako nasrćeš na nju, pa na njega.
O čemu ti to?
Bili smo stjerani u kut. Izvukao sam nas.
A zašto si ostao na njoj?
Pa, morao sam. Da ne razočaramo publiku.
Kad je nasrnula, morao sam je oboriti.
Zašto se tako brineš?
Dala sam ti inicijale tog sata
i priredio si prokleto prizivanje duhova.
Molly, gledala si istu predstavu kao ja?
Publika se digla na noge. Nakon koliko?
Dajemo im mentalizam, što shvaćaju kao psa koji šeni, ali to...
To je bilo drugačije. Ostavimo to u predstavi.
Stane, ta žena je sjedila za stolom s tim sirotim starcem, a već sam je tu vidjela.
Kada?
Hej, macane. Imate zahtjev. Za sastanak nakon predstave.
Hvala vam.
To su oni. -Odakle znaš?
Naravno da su to oni.
Onda ih neću primiti.
O, da, hoćeš.
Primit ćeš sirotoga starca kojeg si prepao.
Skini ga s udice. Reci mu istinu.
U redu. Istinu.
I odustajanje.
Jesi sretna?
Predstava je bila dobra. Priznaj mi to.
Oprostite na čekanju.
G. Carlisle, rado ću čekati. Ja sam Charles Kimball.
Sudac Kimball. Angažirao bih vas za privatnu konzultaciju.
Charlese, smijem li?
Charlese...
Vaš večerašnji doživljaj...
Udvostručit ću vam honorar.
Pa, nije poanta u tome.
Znate...
Je li ona s vama?
Charles je htio moje mišljenje prije angažiranja.
Pa, ne radimo privatne konzultacije.
Molly, molim te.
Mislim da g. Carlisle traži ispriku.
Zašto bih je htio?
Večeras ste nam pružili pravu predstavu, pa hvala na tom.
Tragate za utjehom?
Da.
Smatram da vam to možemo pružiti.
Stane...
Pristajem.
Samo ovog puta.
Hvala vam. G. Carlisle, hvala vam.
Evo, Charlese.
Uzmite moju.
Ovo je moj dom.
U 16.30 u srijedu.
Doći ću.
Hvala vam, g. Carlisle. Gospođice.
"Dr. Lilith Ritter. Konzultacijski psiholog."
Doktorica. Vidi ti to.
Večer, Josephe. Biste li mi ovo usitnili? -Da.
Hvala vam. -Znam da se ljutiš.
Jasno da znaš. Umiješ čitati misli.
Govoriš s mrtvima, je li? -Daj, Molly.
Zašto si pristao?
Vidjela si mu očaj. Što da mu kažem?
Odbij ga!
Kamo ćeš? -Moram telefonirati.
Telefoniraj iz sobe.
Odlazi.
Napunit ću kadu. Požuri, da ti se ne ohladi.
Neprijateljstva postoje.
Ne može se previdjeti činjenica
da naš narod, naš teritorij i naš...
Mislim da nas dvoje možemo ostaviti trag na ovom gradu.
Nas dvoje možemo ostaviti veliki trag na ovom gradu.
Mislim da nas dvoje možemo ostaviti povelik trag na ovom gradu.
G. Carlisle, uđite.
Slab dan?
Zar niste čuli?
U ratu smo.
Svjestan sam toga.
FDR SE OBRAĆA NACIJI
Kako ste znali da sam to ja?
Zbog čega ste tu?
Ostavili ste mi posjetnicu, zar ne?
Dakle...
Eto nas.
Ne za mene. Ja nikad ne pijem.
Mikrofoni.
Tako je. Snimač zvuka.
Snimate li ovo?
Ne.
Moj ured je ozvučen za snimanje svih analitičkih seansi.
Lakše vam je, ali vodite reket.
Kao i ja.
Zar je o tome tu riječ?
Odakle ste znali da imam pištolj?
Mogu brzo pročitati žrtvu.
Otkriti što hoće.
A ja sam žrtva, je li?
Što ja hoću?
Da vas se razotkrije. Isto što i svi ostali.
Zar je o tome riječ?
Domisliti što većina hoće, udariti ih u srž, zdravlje, bogatstvo, ljubav.
Otkriti čega se boje i onda im to prodati.
Dokle god se ne pretjera.
Zanima vas kako sam znao za pištolj?
Skinuo sam povez s očiju radi dramskog efekta
i radi nadraživanja publike, ali i da vidim kako držite torbicu.
Svijen lakat, teška torbica.
A podigli ste je lijevom, bez bračnog prstena.
Bez traga na tenu, neudana.
Volite večernje izlaske, došli ste u Copu, pa se vrpoljite, ali...
Slutim da rado idete i u niža mjesta, zar ne?
Ako hoću blato na suknji, nađem ga.
Pa, živite sami.
Bez muškarca u kući.
Morate doma imati pištolj, ali dama ste, pa nije krupan.
Manji je, prenosiv, od 5,6 ili 6,35 mm, s 4-6 zrna.
A kako volite lijepo, niklan je, s drškom od bjelokosti.
Ali pričali ste o mojoj majci.
Zašto?
Pa, dame poput vas uvijek imaju muke po mamicama. A i taticama.
A tako.
Elektrin kompleks, je li?
Ne bih znao. Ali nije vas teško pročitati kao što mislite.
Ako me je lako pročitati, zašto ste mi došli u posjet?
Taj sudac je dosta veliki glavešina u ovom gradu, zar ne?
Sudac Kimball. Rijetki su naročito veći.
Vaš je pacijent?
Očev je prijatelj.
Komotni ste zajedno?
Ma zbog čega me to pitate?
Jer možete upravljati njime.
Njegova supruga je moja pacijentica. Zanimljiva žena, Felicia.
Jeste li kada bili na analizi?
Ne bih znao o čemu govoriti.
Jednostavno. O čemu mislite?
Sada? -Sada.
O vama.
O meni? -Aha.
Što to o meni? -Da malo priđete, da vas bolje pogledam.
Jeste li zato tu?
Da me gledate?
Ne, ali ako mi pomognete, možemo ostaviti veliki trag na ovom gradu.
Mi? -Aha.
Ako mi date nešto o tom sucu ili bilo kome na položaju,
isplatit će vam se.
Zar imate nešto dovoljno veliko ili zanimljivo za mene?
Na ovom svijetu je bitna samo lova, a stiže vam sirova.
U redu.
Dat ću vam nešto.
U zamjenu za istinu.
Istinu o čemu?
O vama.
Dat ću vam malu informaciju,
a vi ćete mi reći istinu.
I ne lažite.
Znat ću ako lažete.
To je sve?
Pucajte.
Kimball je izgubio sina.
Jedinca.
Juliana.
Dvadeset trogodišnjaka.
Ne zapisujte ništa.
Ovo nije vašarski trik.
Ne ostavlja se trag.
Nema zapisivanja. Shvaćam.
Julian se prijavio u vojsku protiv Felicijine želje
i poginuo na Ničijoj zemlji.
Mogu to iskoristiti.
Dame i gospodo, najljepša hvala.
Gospođice Cahill.
Oprosti što nisam prije nazvala.
Da. Znaš, kad nisi najesen nazvala, pomislio sam...
Znam, oprosti.
Misliš da biste nas mogli posjetiti prije zimske stanke?
Hej, Molly?
Jesi u redu? Samo me to zanima.
Dobro sam. Stvarno jesam. Sve je cakum-pakum, Bruno.
Moram ići, ali uželjela sam vas se.
Reći ćeš Majoru i Zeeni da ih volim?
I svima ostalima?
Uvijek.
Onda, kako će ovo ići, gospođo?
Doktorice.
Lezite, molim.
Samo bih sjedio, ako smijem.
Tako možemo otići mnogo dublje.
Da za početak samo sjedim?
Kad sam vas ponudila pićem,
rekli ste da nikad ne pijete.
Jer ne pijem.
Ali to ste istaknuli s ponosom.
Mogli ste uzeti čašu i ne piti.
Mogli ste reći: "Ne baš sada" i odložiti je.
Ali rekli ste: "Ne. Ne ja. Ja nikad ne pijem."
Mentalist ne može piti. Stalno treba biti pozoran.
Kad si uključen, uključen si.
A sad ste uključeni?
Uvijek sam uključen, doktorice.
Je li vaš otac pio?
Ponio je Bijelu vrpcu kad mi je bilo deset.
Ali prije?
Jasno, prije je pio, ako znate za Bijelu vrpcu.
Kad sam natočila viski,
lecnuli ste se.
Zašto?
Jesam li?
Da.
Ne moram o tome pričati s vama.
Istina. Dali ste mi ruku.
Nije mi se svidio miris, to je sve.
Bili ste na tri i pol metra.
Mirisao mi je pogrešno.
Kako to? -Mirisao je kao metanol.
Pili ste metanol?
Ne. Ne ja, nikad.
"Nikad".
Opet ta riječ.
Molim vas, lezite.
Molim vas.
Ma poznavao sam jednoga.
Nalio se metanola i otegnuo papke.
Na što sad mislite?
To nema smisla.
Uzmite vremena.
Na klavire.
Pojasnite.
Moja majka.
Je li svirala klavir?
Kakve to veze ima?
Je li pila? -Tu i tamo, kao svi ostali.
Ne i vi.
Vi nikad ne pijete.
Majka vam je bila ljepotica.
Meni.
Tko je svirao klavir, g. Carlisle?
Jedan Humphries.
Bio je prijatelj mojih.
Bavio se vodviljem.
Koliko je star bio čovjek na vašaru? Taj koji je umro?
Kako ste rekli da se zvao? -Nisam.
Mislim da nisam rekao...
Pete.
Kako je Pete došao do tog alkohola?
Ja sam mu ga dao.
Ali greškom.
Greškom?
Što vam je on bio?
Jeste li ga cijenili? -Dijelom.
Mislim da ste ga sažalijevali.
Ne znam.
Dobio je poštenu priliku, samo ju je uprskao.
Je li vas Pete podučavao?
Da.
Bio je stariji, zar ne?
Bio je dovoljno star da vam bude otac.
Mislim da je bilo dovoljno. -Jeste li mucali kao dijete?
Ne.
Jer imate laganu kretnju. Makinalnu. Glava vam se malčice giba gore-dolje.
A Humphries.
Je li kad bio neprimjeren ili zlostavljač? -Jezik za zube.
U redu je, Stantone. Odgovorite mi.
Humphries je oteo majku jer otac nije bio muško da je zadrži, u redu?
Licemjer pun Biblije.
Prodavao je puste priče o Isusu i sretnom zagrobnom životu.
A što vi prodajete?
Varalica sam i to znam.
Pokvaren sam i to znam. Jasno?
Nisam poput staroga, i nikad neću biti.
"Nikad".
Opet ta riječ.
Poradit ćemo na tome.
Sad radi na točki s nestajanjem.
Ne može stati. Nikako. -Bit će glavni.
Jednu putnu.
Pozvala sam ih. Ljutiš se?
Zbog čega?
Zdravo, Stane.
Idemo u Gibtown, mislili smo navratiti kao staro društvo.
George.
Uzeli ste neko jelo?
Samo pića.
Da naručimo hranu? -Može.
Koliko dugo ostajete?
Ne dugo.
Okej. Spremni?
Tako je.
Eto tako!
Dobro ti ide.
Pa, varka je ista, samo u drugačijoj odjeći.
I...
Ne radi prizivanje duhova.
Zar te zato nazvala?
Što? Ne, nije mi rekla. Ne, sve to kažu karte.
Pa, sačuvaj to za naivčine, Zeena.
Dobro. Onda ti to izvedi. Pitanje od tri karte, traži dvije sekunde.
Udovoljit ću.
Propast.
Prijeteća opasnost.
Prijek izbor.
Nego, Stantone, ovo je posljednja karta. Ona je proglas.
Kad je okreneš, otkrit ćeš što te čeka.
Obješenik.
Naopako je.
Ali još imaš izbora, Stane.
Pa, sama si rekla da nema loših karata, sjećaš se?
Ovisi što ćeš s njom. Gle.
Popravio sam.
Držite taj prizor u svijesti. -Okej.
Jako, jako vas je volio.
To posve jasno osjećam.
Iako se s vremena na vrijeme niste slagali.
Ne, to je točno. Nismo se.
Smijem li dodirnuti fotografiju? Može? -Da, da.
Pružila bi mi dublju sponu s njim.
Umro je iznenada.
Ali poručuje vam da nije trpio bol.
Poručuje vam
da ga iznimno, iznimno boli
znati da vam nedostaje, jer,
pa, kaže da...
Kaže da trebate znati
s apsolutnom sigurnošću da ćete s vremenom svi opet biti zajedno.
Je li on tu?
Mogu li razgovarati s njim?
Razgovarajte s njim.
Kad si otišao,
odnio si sav život sa sobom.
Tvoj otac je htio da se prijaviš u vojsku, ja nisam.
Ali ja sam ta kojoj ništa nije ostalo.
Da.
Termin u 17 vam je tu.
Nemam termin u 17.
On je tu.
Doktorice.
G. Carlisle.
Što je to?
Vaša polovica. Dijelimo pola-pola.
Ne zanima me. Dobila sam što sam htjela.
Ali trebali ste ih vidjeti.
Bože moj.
Mislim da će pričati o tome dokle god je živ.
I mislim da će pri svakom pričanju samo bivati bolje i bolje, veće i veće.
Zdravica, dakle. Za vaš uspjeh.
Zamolio me da posjetim jednog njegovog prijatelja.
A tko bi to bio?
Nije rekao, ali razmatram.
Znate što, imate li sef?
Imam.
Pričuvajte mi ovo. Ionako ne bih da Molly zna za to.
Pričuvajte na koji dan, može?
Ako se predomislite, dijelimo pola-pola.
U suprotnom, zadržavam.
Jedva da me poznajete.
Dobro vas poznajem.
Znam
da ne valjate.
A to znam zato
što ne valjam ni ja.
Ma je li?
Da.
Pitaš za oblik.
A ako pokažem dva?
Boju.
To je dobro.
Prestrog sam prema nama.
Ne, imaš pravo o tome.
Treba ti stanka.
Što god hoćeš da radimo, radit ćemo.
Možemo li na ples?
Apsolutno. -Poziv za Stantona Carlislea.
Što god hoćeš. -Na kućnoj liniji.
Idemo večeras, nakon predstave.
Umirem ovdje, Stane.
Volim te.
Da.
Čovjek s kojim te Kimball hoće upoznati je Ezra Grindle.
Grindle je nakratko bio moj pacijent.
Nestabilan je. Nepredvidiv.
Kako stoji s lovom?
Oh, vrlo je bogat. Vrlo moćan.
I izuzetno privatan.
Ophođenje s Grindleom nosi posljedice.
Trajne.
Pa, bolje mi pruži pristup.
Kaput, šešir i rukavice na pult.
I isprazni džepove.
Nema olovaka, nema penkala, nema ključeva,
nema cigareta, ni upaljača.
Ruke uvis.
Okreni se.
Trebam tvoj ručni sat i prsten.
Pristojnost, prijatelju.
Što kažeš?
Trebaš zamoliti.
Molim.
G. Carlisle.
Ja sam Ezra Grindle.
Da vam uzmem sako.
Molim.
Jako sam nesklon izlascima u javnost, pa vam zahvaljujem na dolasku u posjet.
Čovjek vašega dara.
Pa, vrlo ste ljubazni.
Ne bih računao s tim.
Sjednite.
Što je to?
Ovo je naša inačica poligrafa.
Poznat vam je taj pojam? Zovete ga detektorom laži.
Primijenili biste ga na meni?
Ukratko rečeno, da.
Mjerit ćemo vam krvni tlak,
disanje, nehotična stezanja mišića.
Ne znam koliko mi to odgovara.
Pa, već smo imali posla s nekim prodavačima magle.
Riješimo ih se.
Podigni ruke, molim.
Mislim da ovo nije neophodno.
Pripazi na kravatu, molim.
Pripazit ću. -Hvala ti.
Što će biti ako ne prođem?
Korak po korak.
Postavit ću vam jednostavna pitanja da utvrdimo osnovu.
Odgovarat ćete kratkim rečenicama, samo ono što vam je apsolutna istina.
"Apsolutna istina."
To mogu.
A sad,
što kraće možete,
kako se zovete?
Stanton Carlisle.
Koja je ovo godina?
1941.
Dobro.
Koji je danas dan?
Srijeda, mislim.
Tko je predsjednik Sjedinjenih Država?
Roosevelt.
Pa dobro. Dakle,
što kraće možete, jeste li vi istinski medij?
Da, jesam.
Možete li čitati misli?
Da, mogu.
Pod pravim okolnostima.
Kratko.
Odgovarajte kratko, molim.
Dakle, jeste li u doticaju s onostranim?
Prije nastavka, postoji...
Postoji jedna prisutnost u ovoj odaji.
Upravo sada.
To je ženska prisutnost.
Ona samo uporno traži, uporno traži da ovo...
Da komunicira s nekim.
Sa mnom? Hoćeš li komunicirati sa mnom?
S njim?
S vama, g. Grindle.
Nije mi...
Preminula je prije mnogo godina.
Ali došlo je...
Da, pritom je došlo do utrnuća života...
Radilo se o djetetu. Radilo se o bebi.
Prisilili ste je na pobačaj, zar ne?
Da nastavim?
Ne.
Nema potrebe.
Razgovor u mojem uredu, gospodo.
Rekli ste ga podesiti. -Da, gospodine.
Netočno ste ga podesili? -Ne, ne, ne.
Ezra. -Dao je dva i dva. Dva netočna, dva točna.
Stanite, stanite! Odgovorite mi na ovo. Doveli ste ga ravno iz kluba.
Odakle je znao? Odakle?
Pa,
jako dobro sam ga upecao.
Usprkos svemu tome.
Ima pozamašnu operaciju.
I javit će ti se?
Da, javit će mi se.
Ostavio sam ozbiljan novac na stolu.
Moraš ostaviti novac da uzmeš novac.
Sad mi daj stvarnu informaciju o njemu.
Ne. Ja ne.
To sam i mislio.
Jedino sam ti ja mogla dati tu informaciju.
Ako se oklizneš,
oboje ćemo pasti.
Bez brige. Smislit ću nešto.
Hoću reći, tip je...
Jako se ulovio na fintu s duhovima.
Mislim da nemaš problem.
Rekao bih da je vrlo očajan.
Bez brige. Neće tu otkriti tebe.
Moraš znati da
ako razočaraš prave ljude,
svijet ti vrlo, vrlo brzo stane na kraj.
Što ti se dogodilo?
Život.
Život mi se dogodio.
Pacijent Ezra Grindle.
Terapijska seansa broj četiri.
Sâm sam.
Izgubljen.
Osjećam se izgubljeno.
Sve što zaradim djeluje šuplje.
Biste li pojasnili, molim?
Svibanj 1901.
Tad sam je posljednji put vidio živu.
Nisam...
"Doris Mae Cable."
Nisam joj uzeo tijelo.
...imovinu pod brojem 28030.
Jer bi me to upropastilo.
I tako je moja ljubljena
završila u grobu za pučane.
Hvala vam lijepa.
Evo te.
Dakle, zanima me kakav je dojam ostavila.
Djevojka koju ste osjetili prilikom ispitivanja.
Nisam je vidio.
Nije se materijalizirala.
Ali time hoćete reći da bi se mogla?
Pa, bilo je vrlo kratko, g. Grindle.
Ezra, molim.
Osjetio sam duboku tugu i kajanje.
Voljela vas je.
I tog dječaka. To muško djetešce.
Bilo je muško?
Je li ona uz mene?
Nikad nije daleko.
Je li vam ovo mjesto bitno? Ovaj perivoj?
Da. Podigao sam ga njoj u čast.
Ove staze i klupe, vidite?
Obožavala bi ga.
I obožava ga.
Osjećam to.
Brate Ezra...
Ona mi pokušava nešto reći.
To mi nema smisla.
Ponekad tako komuniciraju. Bude pobrkano.
Slovo D.
Dorrie? Dorrie, je li?
Hoću je vidjeti...
Moram je opet vidjeti.
Po svaku cijenu. Hoću da je...
Da je materijaliziram? -Da.
Imaš li pojma što bi se tražilo da dođe do nečega takvog?
Ponudit ću deset tisuća dolara za svaku našu seansu.
G. Grindle.
Tvoji grijesi su ozbiljni.
Morao bi se marljivo pomučiti,
u duhovnom smislu,
ako hoćeš uopće dobiti priliku da je vidiš ili osjetiš.
Slušaj, imam više novca no što mi može zatrebati.
Ali nemam nade.
I misliš da je možeš kupiti?
Pa,
ne bih htio ispasti sirov,
ali znam da mogu.
Siguran si da može glumiti dotičnu damu?
Molly?
Čvršća je od mene.
Uprizorit ću to po noći.
Držati Ezru na koljenima, dok se, ne znam, moli.
Ostat će tako.
Krv. Treba imati krvi na rukama i haljini.
Što šokantniji prizor bude bio, to će ga Ezra biti manje sklon propitati.
Ništa te ne može zadržati.
Za nas.
"Dragi mama i svi,"
"Šaljem vam ovo iz lunaparka."
"Uzeo me dečko po imenu Ezra."
"Dao me fotografirati, kao što vidite."
"Recite tati i svima da želim biti uz vas i zagrlite mi malu Jennie."
"Uskoro ću opet pisati. Privrženo, Dorrie."
Uopće nije ovo poslala.
Kako to misliš?
Pa, umrla je kroz nekoliko dana.
Ovo je posljednje napisala i nije to poslala.
Da, ali nisam ti to zato pokazao.
Njeni to uopće nisu vidjeli.
Gle. Na koga ti ona sliči?
Pogledaj joj lice.
To si ti.
Mogao bih te materijalizirati na seansi.
Ne mene, Stane.
Možemo kupiti kostim, uzeti dugu crnu periku i ošišati je, tako oblikovati.
On si može rasteretiti dušu i oprostiti samome sebi.
Koliko ja znam, propovjednik to radi svake druge nedjelje.
I upalilo je sa sucem Kimballom.
Smatram da im je to spasilo brak.
Mislim da ju je stvarno volio, Stane.
Uviđaš to, zar ne?
Koliko se samo napatio.
Možemo mu donijeti nadu.
Zatvori, da.
Hoće se naći s tobom.
Uvjeren sam da je tako.
Izvoli, uđi. Najprije popij kavu.
Sjedit ćeš vani, na snijegu?
Ne grizem.
Vrhnje u kavu?
Ne, hvala.
Ni ja ga ne pijem.
Ne znam zašto se trudi s tobom.
Jeftin si, kompa.
Čista varka.
Ali reći ću ti ovo.
Stalo mi je do tog čovjeka.
Jako me zadužio.
A ako imaš pameti,
to bi te trebalo ustrašiti.
Kaže da si joj
lagao.
Dao si lažno ime i ostavio joj tijelo.
Ezra, moraš držati krug.
Hoću je vidjeti, razgovarati. -Ne lomi krug. Strpi se.
Dao sam ti pravo bogatstvo!
Sad je vrijeme da ti isporučiš meni nešto povrh grižnje savjesti.
Jer mi je dosta slušanja ove beskrajne jebene recitacije onog što sam napravio.
Znam što sam, jebote,
napravio.
I što ću napraviti ako ovako potraje.
Što to znači? -Dođi.
Eto, morat ćeš otkriti.
Ostat ćeš tu i vježbati.
Možeš li tražiti još vremena? -Ne.
Nisam baš sigurna, Stane. -Ja sam siguran. Nemamo vremena.
Stavi sad periku i obuci haljinu. A ovo je položaj.
Ruke niz tijelo, otvorenih dlanova.
Okej?
Kamo ćeš?
Moram sve prirediti.
Volim te.
Charlese.
Razmišljala sam o onome
što je rekao g. Carlisle.
O našem ponovnom sjedinjavanju s Julianom.
Sjećaš li se?
Sjećam se, ljubljena.
Juliane.
Molly?
Dragi Stane.
Molly?
Kad ovo pročitaš, već ću putovati na istok.
Odbijam raditi to što tražiš.
Ne mogu.
Voljela sam te što sam bolje mogla, što sam više mogla,
a sad znam da to nikad neće biti dovoljno.
Što god da u tebi manjka,
to svakako nisam ja.
To je teško prihvatiti,
ali ma koliko istina boljela, potrebna mi je.
A možda jednom postane potrebna i tebi.
Molly.
U kurac.
Molly.
Ja sam. Mislio sam da si otišla. -Pusti me, Stane.
Samo malo. Daj da... -Pusti me.
Molly.
Kamo ćeš? -Ne razgovara mi se.
Sekundu. Pročitao sam pismo, shvaćam. Da popričamo, okej?
Pročitao si? Dobro. -Čuj...
Smrdiš po cugi. Pusti me.
Molly, ne možeš otići, preduboko smo ušli.
Hej, hej! -Molly.
Nismo više par.
Već dugo nismo.
Ne znam s kojom se viđaš, ali mene sigurno više ne jebeš!
Sigurno s ledenom kujom koja te jako zadivila.
Sigurno ti djeluje otmjeno. Pa, nije, a nisi ni ti.
Molly.
Molly, htio sam je dokučiti, jer nisi htjela da prizivam duhove.
Zato sam te muljao! -Što je ovo?
Gledaj svoja posla!
Ovo je posljednji put, obećavam.
I svaki dan zatim je Božić.
Ma jasno, cijeli svijet i sve u njemu.
Strah me je, Stane.
I mene je strah, Molly. Svakoga dana u životu.
Tako me je strah da katkad ne mogu ni disati.
Ali odupirem se, Molly, odupirem se. Jedino sam tako mogao preživjeti.
Katkad ne vidiš crtu dok je ne prijeđeš. Prešao sam je, sada to znam.
Molly, svi su me u životu ostavili. Ne ostavljaj me, molim te.
Molim te.
Smijem ti vidjeti sat?
Kad se riješim Andersona, dovest ću Ezru na klupu u parku.
Poviše onog otvorenog ulaza. U osam sati, Molly.
Ni ranije ni kasnije.
Proći ćeš kroz taj ulaz i prijeći dvadeset koraka. Okej?
Kad te spazi, reći ću mu da klekne i natjerati ga da se moli.
A kad sklopi oči,
lijepo odeš, pa smo završili.
Jednostavno.
Shvaćam.
Dobro.
Sjećaš li se staroga gega?
Struje, dok mi je tekla kroz tijelo?
Aha.
Znaš kako sam to podnosila?
Nakon prvih par izvedbi mišići su mi se danima grčili.
Baš me jako boljelo.
Ali trudila sam se natjerati da to ne osjećam, znaš?
Trudila sam se oguglati.
Ali uvijek mi je bilo vrlo jasno kada to više ne mogu trpjeti.
Kad mi je dosta.
Sad mi je dosta.
Doći ću u osam i izvesti što tražiš od mene.
Nego, možda bi nam, zbog naravi onoga što večeras radimo,
koristilo da budemo sami.
Bi li nas napustio?
Jeste li sigurni?
Da, siguran sam. U redu je.
Moraš imati vjere.
Prošetajmo stazom.
Premijer Churchill nedavno se zavjetovao da će Britanija objaviti rat Japanu
odmah nakon izbijanja rata između Japana i Sjedinjenih Država,
te se britanska objava uskoro očekuje.
Smatram da nisi nimalo kriv
i hoću ti to poručiti.
Ali mislim da se trebamo vratiti unutra.
Tražio si da pročistim dušu od grijeha?
Tako je.
Nisam to obavio.
Sad ćeš. Pročistit ćeš svoju dušu i zazvati njen oprost.
Neka svoja djela nikom nisam rekao.
Sad ćeš ih reći njoj. -Ne mogu.
Sklopi oči. -Ne mogu.
Smiri se. -Nemoj. Ne tjeraj me, molim te.
I reci joj.
Dorrie.
Dorrie...
Eto tako.
Tijekom godina
naudio sam mnogim mladim ženama.
Ne znam zašto.
Tragao sam za tobom u njima,
ili sam tragao za tjeranjem ovog bijesa iz duše.
Ne znam.
Što si im radio?
Ne znam.
Naudio sam im.
Dorrie.
Bože moj. Ona je tu.
Ovdje studio WWKB u Buffalu.
Prekidamo ovu emisiju zbog posebnog biltena vijesti.
Sudac Charles Kimball i supruga Felicia Kimball
usmrćeni su danas mecima.
Ovo ubojstvo i samoubojstvo, kako se čini, zgrozilo je grad.
Ezra, uspio si. Dovoljno smo blizu. Kleknimo, molimo se žmirećki. Zamolimo...
Pusti me. Dorrie.
Ne, Ezra!
Dorrie. Oh, Dorrie...
Stane, ne mogu.
Ne mogu. Ne mogu! -Ne, Dorrie!
Pusti me!
Dorrie.
Žao mi je.
Što?
Tko si ti? -U redu.
Pusti joj sad ruku.
Tko je...
Pusti joj ruku.
Pička ti materina prljava.
Pička ti materina.
Uništit ću te.
I tebe i ovu kuju!
Andersone!
Andersone! Andersone!
Stane.
Stane!
O, Bože. O, Bože.
Idi u auto.
Smjesta!
Gospodine.
Pomakni se!
Stane, što ti to radiš?
O, Bože! Što si to učinio, Stane?
Zbog čega si to učinio? Stane!
Stane! Stane!
Molly, izađi iz auta.
Mislit će da je netko ukrao auto.
Ne možemo natrag u hotel.
Začepi.
Molly, htjeli su nas ubiti.
Molly.
Molly!
Ne trebaš mi!
Ne trebaš mi, Molly!
Je li netko vidio dok si dolazio? -Ne.
Nisi uzeo taksi, je li?
Ne, taksisti pamte lica. Dopješačio sam.
Uprskala je stvar. Koza prokleta. Jako sam blizu.
Sve je ovdje.
Uzmi ga.
Imaš li nekoliko sati?
Ne paničari.
Ne.
Bolje da krenem dalje.
Okej.
Doista te volim, Stane.
Što si rekla?
Je li bilo preteatralno?
Pacijent Stanton Carlisle. Završna seansa terapije.
Što to radiš?
Sve su od jednog dolara.
Gdje je lova?
O čemu vi to, g. Carlisle?
O novcu! Uzela si ga!
Pokušajte shvatiti. Te samoobmane postaju dio vašeg stanja.
Luda jebena kujetino.
Reći ću im što smo sve izveli.
Što smo to izveli? Recite mi.
Izveli smo to zajedno.
Žao mi je, g. Carlisle, ali jesmo li se susretali igdje izvan ovoga ureda?
Prekini. Što to radiš?
Došli ste nenajavljeni. Tajnica vas je pustila unutra.
Dala sam sve od sebe, ali čini se da ste napravili prijenos na mene.
U doživljaju ljubavnice, kao i majke.
Pokušala sam izbjeći ozbiljno remećenje.
Čini se da nisam uspjela.
Simbolika je posve očita, g. Carlisle.
Imate vrlo osebujan odnos prema starijim muškarcima.
Ezri Grindleu, primjerice.
Ali i čovjeku kojeg ste, navodno, ubili na vašaru.
Zašto?
Zašto to radiš?
Nije da ti je stalo do novca.
Kakvo si ti razočaranje.
Ne, u pravu si. Novac mi nije bitan.
Ali tebi znači sve, zar ne?
Mali si, mali čovjek.
Ne zavaravaš ti ljude, Stane.
Sami zavaravaju sebe.
Misliš da se izdižeš nad običnim čovjekom?
Puki si Oklahomac s ravnim zubima.
Mene si mislio nadmašiti, Stane?
Posve si slijep, zar ne?
Ne možeš iščitati znakove.
Nisi li opazio da mi je torbica teška?
Jesam li ti sada dovoljno moćna, Stane?
Da, da, osiguranje. Treba mi pomoć.
Tu je jedan čovjek. Moj pacijent.
Dođite smjesta!
Ma daj, Stane.
Misliš da meni možeš oduzeti dah?
Jeste u redu, doktorice?
Preživjet ću.
Moram krenuti.
Okej. Zatvori!
Uvijek sam te mrzio.
Hej! Dosta prikrpavanja.
Ili plati brlju koju piješ,
ili briši.
SVJETSKI ZNAMENITI VAŠAR AMBERSON GLAVNI ULAZ
Da?
Budi kratak, zauzet sam.
Oh, sviđa ti se taj?
Kupio sam ga od starog, propalog deset u jedan.
Kao i radio.
Ubio je majku na porodu.
Enoch.
Čuj, to je zgodan rakurs.
Enoch.
Dakle, što ti treba?
Ispričao bih se zbog izgleda.
Odnedavna sam u teškim okolnostima.
Ali imam točku koja bi vam,
znam, bila od velike vrijednosti.
Bio si vašaraš, a?
Pa, dvije godine sam bio zvijezda mentalističke točke.
S dva nastupa dnevno.
Rasprodana.
Oh, mentalizam. -Da, gospodine.
Žao mi je, brate. Možda kod nekog drugog. Ali ne kod nas.
Pa, ako smijem, rado bih demonstrirao.
Isuse! Smrdiš kao da si se upišao u gaće.
Ne upošljavam cugere. Briši sada.
Idemo, briši.
Kriste, čekaj. Znaš što?
Kao dva vašaraša, drmnimo po jednu. Dođi, sjedni.
Ne volim mentalizam.
Previše je staromodan.
U današnje vrijeme uvijek treba imati nešto novo.
Senzacionalno.
Slučajno sam se baš nečega sjetio.
Možda imam jedan posao u kome bi se ti mogao okušati.
Nije naročit i ne preklinjem te da ga prihvatiš, ali to je posao.
Imat ćeš za kavu i kolače.
Kao i suhu postelju. Ti i tamo čašicu.
Što kažeš?
O, da, gospodine.
Nije naročit, ali posao je posao, zar ne?
Naravno, samo je privremen.
Samo dok ne nađemo pravoga gika.
Znaš što je to gik?
Onda, što kažeš?
Misliš da bi to mogao izvoditi?
Gospodine,
rođen sam za to.
ULICA NOĆNIH MORA
PREVEO VLADIMIR CVETKOVIĆ SEVER